MIROSLAVA SIHELSKÁ

Z lásky o láske

Zbierka básní

(ukážka)

Grafická a technická spolupráca:Franko Štefan, Labai Emil

Edícia: MEA 2000 o.z.– Mladá Éra Autorov nového tisícročia

Autorské práva vyhradené

ISBN 978-80-560-0074-8

Bez Teba

Bez Teba zaspávam asmutná som,

pretože si zatiaľ iba mojím snom,

si mojím sníčkom krásnym

pri Tebe rada zaspím.

Bez Teba láska stále som

ja blúdim sama bez Teba svetom,

blúdim bez Teba a smútok

vo mne je pretože viem,

že ma nemiluješ.

Bez teba žiť musím, prečo je

život tak veľmi krutý?

Vieš, že milujem Ťa

ale aj tak chodím bez Teba,

bez Teba chodím a osamelo sa cítim.

Len teba láska veľmi ľúbim

tak utri mi slzy a povedz,

že rád ma máš.

Ďaleká láska

Keď ďaleko si ja smutná som

aj keď na mňa myslíš,

ja sa túlam bez Teba tmou

svoju lásku som Ti dala,

pretože viem, že miluješ ma.

Bez Teba plačem cítim sa tak

osamelá a bezbranná,

tak prosím príď a nebuď tak

ďaleko odo mňa.

Veď už viac nechcem byť bez Teba,

ja nechcem nič iné

len byť s Tebou

zo svojou láskou jedinou,

tak prosím Ťa láska príď za mnou...

Chcem

Chcem Ťa ľúbiť, chcem Ťa milovať,

chcem Ťa objímať aj do očí pozerať,

chcem túžiť po Tebe

aj po Tvojej nehe.

Po Tvojich dotykoch

aj Tvojej úprimnej láske,

chcem povedať Ti,

ako veľmi rada Ťa mám.

Som šťastná, že osud doprial nám

svoje srdce a lásku len Tebe dám,

pretože chcem, aby si ma len ty miloval...

Iba chvíľa

Len chvíľu chcem pri tebe stáť,

len chvíľu chcem sa v tebe nájsť,

len na chvíľu môžeme sebe lásku dať,

na chvíľu sa len s tebou báť.

Skúsme na chvíľu spolu byť

a vnímať ten čas čo plynie okolo nás,

ja skúsim nechať v tebe lásku rásť.

Len chvíľu chcem tvojou byť,

iba chvíľu našu túžbu naplniť,

len na chvíľu naše sny spojiť,

iba na chvíľu chcem len s Tebou byť.

Table of Contents

Obálka

Titulná strana

Bez Teba

Ďaleká láska

Chcem

Iba chvíľa